b"\n_START_ARTICLE_\nPeix martell\n_START_SECTION_\nH\xc3\xa0bitat\n_START_PARAGRAPH_\n\xc3\x89s un potent nedador pel\xc3\xa0gic que es troba tant prop de la costa com a mar oberta i preferentment en zones de fond\xc3\xa0ria (de 20 a 400 m). \xc3\x89s molt tolerant amb les temperatures de l'aigua. Pot realitzar migracions i tot sovint forma moles.\n_START_SECTION_\nAlimentaci\xc3\xb3\n_START_PARAGRAPH_\nMenja petits peixos demersals i pel\xc3\xa0gics. Tamb\xc3\xa9 crustacis i mol\xc2\xb7luscs.\n_START_SECTION_\nReproducci\xc3\xb3\n_START_PARAGRAPH_\n\xc3\x89s viv\xc3\xadpar placentari; amb 29 o 37 cries per ventrada que mesuren entre 50 i 61\xc2\xa0cm.\n_START_SECTION_\nAprofitament\n_START_PARAGRAPH_\nInter\xc3\xa8s comercial relatiu a les costes dels Pa\xc3\xafsos Catalans, ja que no \xc3\xa9s gaire abundant. Es pesca amb palangre. Podrien aprofitar-se'n la carn, les aletes, el fetge i les mand\xc3\xadbules.\n_START_SECTION_\nComportament\n_START_PARAGRAPH_\nPot atacar als humans, la qual cosa el diferencia d'altres taurons martell com Sphyrna lewini. Tamb\xc3\xa9 pot percebre camps el\xc3\xa8ctrics per trobar les seves preses."